Ψηλά!
Δεν θυμάμαι πότε γεννήθηκα.
Δεν θυμάμαι τους γονείς μου.
Δεν θυμάμαι πώς κατέληξα σ' αυτό το μέρος
όπου ήταν σαφές ότι δεν ταίριαζα.
Το πρώτο που θυμάμαι είναι ο φόβος.
Έλα! Πάμε!
Έπρεπε να είμαι γενναίος.
Εκπαιδεύτηκα για να προστατεύω.
Έπρεπε να αναλαμβάνω δράση, αλλά, αντί για αυτό, εγώ παρέλυα.
Έλα. Πάμε.
Ήμουν δειλός και μισούσα τον εαυτό μου γι' αυτό.
- Και τότε... - Πεινάς, μικρέ;
γνώρισα εκείνη.
Περίμενε. Επιστρέφω.
Για πρώτη φορά, ένιωσα κάτι διαφορετικό από φόβο.
Ένιωσα ασφαλής.
Ένιωσα αγάπη.
Και η αγάπη αλλάζει τα πράγματα.
Μπορούσα να προστατεύω εκείνη. Μπορούσα να προστατεύω εκείνον.
Αυτός ήταν ο σκοπός μου.
Αλλά έκανα λάθος.
Δεν τον προστάτευσα.
Κι εκείνη τη στιγμή,
όλα όσα πίστευα για μένα, οι χειρότεροι φόβοι μου
έγιναν πραγματικότητα.
ΒΑΣΙΣΜΕΝΟ ΣΤΟ ΒΙΒΛΙΟ ΤΗΣ ΜΠΟΝΙ ΓΚΑΡΜΟΥΣ
ΜΑΘΗΜΑΤΑ ΧΗΜΕΙΑΣ
ΜΟΥΡ & ΥΙΟΙ ΟΙΚΟΓΕΝΕΙΑΚΟ ΓΡΑΦΕΙΟ ΤΕΛΕΤΩΝ
Τμήμα Προσωπικού. Εδώ...
Ναι. Ναι, σωστά.
Τι;
Θεέ μου. Πότε;
Επειδή δεν γίνεται όταν το θέλετε,
δεν σημαίνει ότι ο Θεός δεν έχει σχέδιο.
Ο Ιωσήφ προδόθηκε από τα αδέρφια του,
τον πούλησαν, αλλά ο Θεός είχε άλλο σχέδιο.
Ναι, είχε.
Ο Δαυίδ ήταν ένας βοσκός...
- Μαμά. - ...αλλά ο Θεός είχε σχέδιο.
Πού είναι τώρα ο δρ Έβανς;
Στο γραφείο τελετών.
Νόμιζα ότι ήταν στο χώμα.
Είναι στο γραφείο τελετών. Θα τον θάψουν την Τρίτη.
Πού είναι η ψυχή του;
Πήγε στον παράδεισο με τον Θεό.
- Γιατί όχι το σώμα του; - Είναι στο χώμα.
Ας ακούσουμε τον αιδεσιμότατο.
- ...ότι έχει σχέδιο. - Ναι.
Θα μας οδηγήσει στην αρετή.
Θα μας οδηγήσει.
- Αμήν. - Αμήν.
Θα προσθέσω τον δρα Έβανς στην προσευχή μου.
Πολύ όμορφο, γλυκιά μου.
Μελετώντας τον παλιό καλό τρόπο
Και ποιος θα φορέσει το έναστρο στέμμα
Κύριε, δείξε μου τον δρόμο
Αδερφές, πάμε κάτω
Πάμε κάτω, ελάτε κάτω
Επιστρέφω αμέσως.
Αδερφές, πάμε κάτω
Κάτω στο ποτάμι για να προσευχηθούμε
Καθώς κατέβηκα στο ποτάμι Για να προσευχηθώ
Μελετώντας τον παλιό καλό τρόπο
Ποιος θα φορέσει ράσο και στέμμα
Κύριε, δείξε μου τον δρόμο
Αδέρφια, πάμε κάτω
Πάμε κάτω, ελάτε κάτω
Αδέρφια, πάμε κάτω
Κάτω στο ποτάμι για να προσευχηθούμε
Καθώς κατέβηκα στο ποτάμι Για να προσευχηθώ
Μελετώντας τον παλιό καλό τρόπο
Και ποιος θα φορέσει το έναστρο στέμμα
Κύριε, δείξε μου τον δρόμο
Δεσποινίς;
Ραλφ Μπέιλι. Γράφω ένα άρθρο στους Times για τον Κάλβιν Έβανς.
Θα ήθελα να σας κάνω κάποιες ερωτήσεις.
Είστε οικογένεια, υποθέτω.
Όχι.
Οι πρώτες δύο σειρές είναι συνήθως για την οικογένεια, οπότε υπέθεσα...
Μπορείτε να μου πείτε από πού τον ξέρατε;
Θα μοιραστείτε μια ιστορία; Τον ξέρατε καιρό;
Όχι.
Όχι, δεν...
Όχι, δεν τον ήξερα καιρό. Δεν τον ήξερα αρκετό καιρό.
Θα ήθελα κάποιες πληροφορίες.
Έχω ακούσει κάποια πράγματα για εκείνον.
Κάποιος είπε ότι είχε καλές στιγμές,
και κάποιος άλλος τον αποκάλεσε...
Απλώς παραθέτω "Μπορούσε να γίνει πολύ βλάκας".
Όποιος τον γνώριζε θα ήξερε ότι είναι αναληθές.
- Είπατε ότι δεν τον ξέρατε καλά. - Ότι δεν τον ήξερα αρκετό καιρό.
Αυτό είπα. Δεν τον ξέρατε καιρό.
Νομίζω ότι δεν επιτρέπονται τα σκυλιά.
Είδα μια πινακίδα.
Συλλυπητήρια.
Για όλα υπάρχει μια εποχή. Μια στιγμή για να γεννηθείς και μια για να πεθάνεις.
Ο Κάλβιν Έβανς ήταν ένας ευφυής άνθρωπος, ένας αφοσιωμένος χημικός
και ήταν πάντα η ψυχή της παρέας.
Ο Κάλβιν Έβανς δεν είχε συγγενείς.
Αν και δεν ξέρουμε τι σχεδιάζει ο Θεός για μας,
πρέπει να πιστέψουμε ότι είναι και θα είναι ένα από τα παιδιά του Θεού.
Όπως εσείς, οι αγαπημένοι του, η κοινότητά του, θρηνείτε τον χαμό του,
αναζητήστε παρηγοριά ο ένας στον άλλο και στην καλοσύνη του.
Δεν μου μιλούσε για μέρες.
Δεν με άγγιζε. Μετά βίας με κοιτούσε.
Ήλπιζα ότι με τον καιρό θα ξεχνούσε ότι έφταιγα εγώ, αλλά πώς θα μπορούσε;
Οι αποτυχίες έχουν τον τρόπο να μένουν αξέχαστες.
- Σου είπε να βγείτε; - Δεν θέλω να το συζητήσω.
Κοίτα ποια ήρθε. Μην κοιτάς επίμονα, Μπέρθα.
Δεν το πιστεύω. Ο νεκρός είναι ακόμα ζεστός.
Ήξερα όλες του τις μυρωδιές.
Το πώς μύριζε αφού είχε βραχεί. Το πώς μύριζε αφού είχε βγει έξω.
Το πώς μύριζε αφού είχε τρέξει.
Όμως, εδώ μέσα δεν μύριζα τίποτα.
Δεν πειράζει.
Ελίζαμπεθ, ήρθες.
Πού είναι τα πράγματά μου; Του Κάλβιν;
Δεσποινίς Ζοτ, είναι πολύ νωρίς. Πρέπει να ξεκουραστείς.
Πρέπει να δουλέψω. Θέλω την έρευνά μου. Ο Κάλβιν κι εγώ είμαστε...
Ήμασταν πολύ κοντά στο να υποβάλουμε για την επιχορήγηση. Δεν έχω χρόνο.
Πήγαν όλα στην αποθήκη.
Εντάξει. Συμπληρώνω κάποιο έντυπο;
Η δουλειά του Έβανς ανήκει στο Χέιστινγκς.
Μα ήταν η δουλειά μας. Ήμασταν πολύ κοντά.
Ίσως υπάρχει κενό εργαστήριο για μετά το ωράριο;
Λυπάμαι πολύ. Είναι θέμα πολιτικής.
Και τα προσωπικά του αντικείμενα; Οι δίσκοι, τα ρούχα, η ρόμπα του;
Γνωρίζω την ασυνήθιστη σχέση που είχες με τον δρα Έβανς.
Όμως, πρέπει να περιμένουμε.
Ίσως ένας αδερφός ή κάποιος συγγενής
να έρθει και να τα ζητήσει.
Συγγνώμη. Αν θες να κλάψεις...
Δεν θέλω.
Θέλω να δουλέψω. Έχω ανάγκη να δουλέψω, Φραν. Σε παρακαλώ.
Φοβάμαι πως χωρίς έναν χημικό για να στηρίζεις...
Θα ζορίζεσαι οικονομικά. Άσε να δω.
Ίσως στην πτέρυγα των διοικητικών. Όμως, το σκυλί του δρα Έβανς...
Αν έρθεις χωρίς το σκυλί, θα σε τακτοποιήσω αμέσως.
Ευχαριστώ.
Όταν έφευγε κάθε πρωί, έτρεμα από φόβο.
Κι αν δεν επέστρεφε;
Σου αφήνω φαγητό. Θα είναι έτοιμο στις 15:30.
Σου βάζω τηλεόραση.
Καρτούν. Θα τα απέφευγα, αλλά δεδομένων των συνθηκών,
είναι καλύτερα από ειδήσεις.
- Η πόρτα είναι ανοιχτή... - Μα ένιωθα ανακούφιση.
Δεν χρειαζόταν να αντιμετωπίσω τι είχα κάνει.
Δεδομένου ότι η λέξη "γκρι" με γιώτα
είναι πιο αποδεκτή ορθογραφικά,
ο ορισμός στο 14 οριζόντια "Ερλ, κενό, τσάι" είναι λάθος.
Πρέπει να γραφτεί με έψιλον, καθώς ονομάστηκε από τον Τσαρλς Γκρέι.
Τα γράφεις;
Τα γράφω. Είναι καθηλωτικό.
Νεαρή, ειρωνεύεσαι;
Όχι βέβαια.
Ξέρω ότι ο συγχρονισμός είναι κακός με τον δρα Έβανς τόσο κοντά στην υποβολή
για την επιχορήγησή μας, αλλά...
ελπίζω να καταλαβαίνετε
ότι το Ίδρυμα Ρέμσεν πρέπει να τοποθετήσει αλλού τα λεφτά του.
Το υπέθεσα.
Όμως, γι' αυτό ήθελα να σας μιλήσω.
Αυτές οι μέρες ήταν πολύ δύσκολες,
γιατί ο Κάλβιν ήταν φίλος μου και συνάδελφος.
Δεν το ήξερα.
Γι' αυτό, αναρωτιέμαι αν...
Και ξέρω ότι είναι πολύ μεγάλο το "αν".
Θα ήθελα να συνεχίσω το έργο του δρα Έβανς.
Και όχι μόνο για εκείνον,
αλλά για να απαντήσω τα μεγάλα ερωτήματα με τα οποία παλεύουμε τόσα χρόνια.
Θα το αναφέρω στο συμβούλιό μου.
Σου έχω ένα δώρο.
Ορίστε;
Άνοιξέ το.
Εντάξει.
Εγώ... Είναι...
Η δουλειά της Ζοτ και του Έβανς για τα νουκλεοτίδια.
Όχι, δρ Μπόρογουιτς.
Είναι η έρευνα του Χέιστινγκς για τα νουκλεοτίδια.
Θέλω να αναπαραγάγεις τα αποτελέσματα.
Θα ήθελα να σας βοηθήσω, κύριε. Αλήθεια, θα το ήθελα. Απλώς...
Δεν μπορώ να πάρω τα εύσημα για κάτι που δεν έκανα.
Τότε, κάν' το. Μαζί μου.
Αν η έρευνα είναι τόσο πρωτοποριακή όσο έλεγε ο Έβανς,
τότε ας αναπαραγάγουμε τα αποτελέσματα βήμα βήμα και ας την κάνουμε δική μας.
Και η δεσποινίς Ζοτ;
Άκου, αν δεν μπορείς, θα βρω κάποιον άλλον.
Θα ήταν κρίμα να πάει χαμένη η δουλειά του Κάλβιν.
ΕΜΜΗΝΟΣ ΚΥΚΛΟΣ ΑΡΧΗ ΤΕΛΟΣ
ΙΑΝΟΥΑΡΙΟΣ
ΠΡΟΣΔΙΟΡΙΣΜΟΣ ΚΑΤΑΣΤΑΣΗΣ ΕΓΚΥΜΟΣΥΝΗΣ ΧΡΗΣΙΜΟΠΟΙΩΝΤΑΣ ΩΟΡΡΗΞΙΑ ΑΜΦΙΒΙΩΝ
Με συγχωρείτε.
Νόμιζα ότι με περιμένατε.
Ο δρ Ντονάτι ζήτησε δείγματα για το εργαστήριο φαρμακολογίας.
Φυσικά. Κανείς δεν με ενημερώνει.
Πάρτε ό,τι θέλετε.
Ο ΧΩΡΟΣ ΚΑΘΑΡΙΖΕΤΑΙ
ΠΡΟΤΥΠΟ ΠΕΙΡΑΜΑΤΙΚΟ
Ήξερα ότι το μωρό ήταν εδώ πριν από εκείνη.
Όπως ξέρω ότι θα βρέξει προτού συμβεί.
Σκέφτηκα ότι θα μπορούσε να είναι μια νέα αρχή για εμάς.
Ένα νέο ξεκίνημα.
Γεια σας. Μπορώ να βοηθήσω;
Όλα καλά; Χτυπούσα.
Φτιάχνω βιομηχανικό εργαστήριο χημείας.
Είναι κακή στιγμή;
Κακή στιγμή για τι;
Αυτό το άρθρο στους LA Times κάνει τον Κάλβιν να δείχνει σαν τέρας.
"Ακόμα και το μοναχικό άτομο στην μπροστινή σειρά είπε
'Δεν τον ήξερα καλά'".
Φρικτό. Δεν θα έλεγα κάτι τέτοιο.
Ακριβώς. Είναι δημοσιογραφικά ανεύθυνο.
Ας κάνουμε αγωγή.
Ο Κάλβιν δεν νοιαζόταν τι έλεγε ο κόσμος.
Αυτό είναι ιστορία.
Τα γραπτά αποτελούν αρχείο.
Θα μιλήσω με τους Times. Ίσως υπογράψεις μια κατάθεση.
Ίσως να μη χρειαστεί, θα σε ενημερώσω.
Συγγνώμη. Ποια είστε;
Η Χάριετ Σλόουν.
Μένω απέναντι.
Ο Κάλβιν ήταν φίλος μου.
Συγγνώμη. Δεν είμαι ο εαυτός μου.
- Καλό βράδυ. - Επίσης.
Κάτι είχε ανάψει μέσα μου.
Άρχισα να περνώ όλη μου την ώρα παραφυλώντας στο παράθυρο.
Είχα μια ευκαιρία να κρατήσω ασφαλή την οικογένειά μου.
Και δεν θα αποτύγχανα ξανά. Δεν μπορούσα.
Από το 1934 και μετά άρχισαν να σερβίρουν φαγητό σ' αυτήν την αίθουσα.
Μόλις το 1939 άρχισαν να σερβίρουν ζεστές επιλογές.
Μοσχάρι με μπαχαρικά τις Δευτέρες. Κοτόπουλο και ντάμπλινγκ τις Τρίτες.
Ή μήπως τις Τετάρτες; Θυμάμαι.
- Στάσου. Ήταν όταν... - Με συγχωρείτε, κε Άστορ.
Για να δούμε.
Μπόρογουιτς, να σου πω;
Φυσικά.
Ελίζαμπεθ, δεν βρήκα την ευκαιρία να σου το πω στην κηδεία,
αλλά λυπάμαι πολύ για την απώλειά σου.
- Ξέρω ότι ήσασταν δεμένοι. - Ευχαριστώ. Βγαίνεις ακόμα με τη Λόρελ;
Το ξέρεις;
Όλοι το ξέρουν.
Ο Ντονάτι πήρε όλα τα πράγματά μας.
Την έρευνά μας. Τα προσωπικά αντικείμενα του Κάλβιν.
Ξέρω ότι η Λόρελ δουλεύει στην αποθήκη.
Μπορείς να της ζητήσεις να πάρω κάτι; Οτιδήποτε.
Θα προσπαθήσω. Ναι.
Ευχαριστώ, Άλφρεντ.
Όχι, είχε φέτες μοσχάρι αλά κρεμ την Τρίτη,
κοτόπουλο και ντάμπλινγκ την Τετάρτη και φρικτό μπακαλιάρο την Παρασκευή.
LA Times.
Συγγνώμη για την αναμονή.
Είναι ήδη ατελείωτη η μέρα. Τέλος πάντων.
- Συγγνώμη που άργησα, κυρία... - Σλόουν.
Κυρία Σλόουν. Σωστά. Ναι, πήρα το γράμμα σας.
Μας αρέσουν οι πληροφορίες. Τι είπατε;
Κάτι για τον σεισμό στο ρήγμα Ουάιτ Γουλφ...
Βασικά, ήρθα να σας μιλήσω για το άρθρο για τον Κάλβιν Έβανς.
Σκανδαλώδες, έτσι;
Τι μου διέφυγε; Φαινόταν αλλόκοτος.
Δεν ήταν αλλόκοτος. Ήταν ένας πανέξυπνος άνθρωπος. Ένας καλός άνθρωπος.
Αυτό που γράψατε ήταν αναληθές.
Αυτό που γράψατε ήταν ένας λίβελος, ήταν λάθος. Είναι λάθος.
Τι ακριβώς κατάλαβα λάθος;
Γιατί αν υπάρχουν γεγονότα, τότε...
Το θέμα, όλο το πορτρέτο.
"Ενώ οι επιστήμονες σέβονταν τον Έβανς,
ήταν γνωστός για την αντικοινωνικότητά του.
Ψυχρός με τους συναδέλφους, σπάνια χαμογελούσε.
'Ήταν τόσο ευφυής όσο και βαρετός. Σπουδαίο μυαλό, μεγάλη βαρεμάρα'".
Αυτό αποκαλείτε δημοσιογραφία;
Ο Κάλβιν ήταν ο πιο ζεστός άνθρωπος.
Είχε σπουδαίο μυαλό και σπουδαιότερη καρδιά.
Αυτό έπρεπε να λέει το άρθρο.
- Μα είναι λόγια... - Ανώνυμα λόγια.
- Συναδέλφων του. - Θέλω την απομαγνητοφώνηση.
Μετά χαράς.
Ακούστε, λυπάμαι. Αλήθεια.
Μα πουλάνε οι διενέξεις και τα πικάντικα.
Τη δουλειά μου κάνω.
Όπως σας είπα, είμαι πολύ φορτωμένος.
Αν δεν έχετε κάποια άλλη ιστορία, θα γυρίσω στη δουλειά.
- Καλησπέρα. - Ξεκίνησες χωρίς εμένα.
Όχι, απλώς ετοιμάζω τα πάντα.
Είμαι λιγάκι μπερδεμένος.
- Ναι. - Ξεκινάμε από δω.
Ήρεμα.
Έλα.
Πρόσθεσες πρώτα ανθρακικό άργυρο;
Δεν το κάνατε εσείς;
Σας φαίνεται σωστό;
- Νομίζω ότι κάτι μας διέφυγε. - Τι μου λες;
Συγχωρέστε μου το θράσος,
αλλά υποθέτω ότι η επιτροπή εφαρμόζει
τους νόμους του συντάγματος των ΗΠΑ.
Εντάξει. Συμφωνούμε όλοι.
Κι εγώ εφαρμόζω το σύνταγμα.
Και θα υποθέσω ότι η εφαρμογή του περιλαμβάνει όλες τις τροπολογίες.
Ακόμα και τη 14η τροπολογία, η οποία...
η οποία εγγυάται πως όλοι...
έχουν ίση προστασία από τον νόμο.
Οπότε... Και εκεί γίνεται λιγάκι ζόρικο.
Πώς γίνεται η Ένωση Ιδιοκτητών Μπέβερλι
να είχε τα μέσα για διαφορετικά δικαιώματα από μένα και τους γείτονές μου
όσον αφορά στην κατασκευή του αυτοκινητοδρόμου;
Αν υποθέσουμε ότι έχουμε ίση προστασία. Θα ήθελε κανείς να το διευκρινίσει;
Όχι; Τότε, θα συνεχίσω.
Ο αυτοκινητόδρομος που θέλετε να φτιάξετε για να υποβιβάσει τις γειτονιές μας...
Γεια. Πρέπει να πάω τη Λόρελ στο Musso & Frank's γι' αυτό.
Πέρασε.
- Σημαίνει πολλά για μένα. - Μην το συζητάς.
Όμως, Ελίζαμπεθ, η Λόρελ κι εγώ ψάξαμε όλη την αποθήκη,
αλλά δεν βρήκαμε την έρευνά σας.
Ίσως την έβαλαν αλλού ή ίσως την πέταξαν κατά λάθος.
Απλώς... Δεν την είδα.
Λυπάμαι πολύ.
Δεν πειράζει.
- Απόλαυσε το βραδινό σου. - Ευχαριστώ.
Κ. ΕΒΑΝΣ ΠΡΟΣΩΠΙΚΑ ΕΙΔΗ
Ήξερα ότι ήταν κάτι μικρό, μα μου ξυπνούσε την ανάμνησή του.
Τις αναμνήσεις μας.
Ήταν εδώ όλον αυτόν τον καιρό. Τότε, γιατί τον έβαλαν σε κουτί;
ΧΑΡΙΕΤ, ΘΑ ΕΙΜΑΙ ΕΚΕΙ ΤΗΝ ΕΠΟΜΕΝΗ ΦΟΡΑ. - Κ
Μαμά!
- Πες του να σταματήσει! - Τζούνιορ, άσε κάτω το βέλος.
- Μαμά, έπιασε το τόξο μου! - Όχι!
Μαμά!
- Μη με χτυπάς! - Δώσ' το μου!
Δεν θέλω να διακόπτω, αλλά ήθελα να το πάρεις.
Ή μάλλον, ο Κάλβιν ήθελε.
- Όχι, δεν είμαι! - Είσαι!
Είναι δική μου η καρέκλα!
- Θες να περάσεις; - Όχι, δεν χρειάζεται.
Μαμά, έλα πάρ' τον!
Δώσε μου ένα λεπτό. Θα ηρεμήσουν όταν φάνε. Έλα.
- Βραδινό! - Σταμάτα!
Όχι, εσύ σταμάτα!
Με πιάνει!
Ήμουν πολύ θυμωμένη μαζί του στην τελευταία μας συζήτηση.
Κι ακόμα είμαι. Οπότε, τώρα έχω θυμώσει μ' εμένα που του θύμωσα.
Σ' αρέσει η τζαζ;
Αρχίζει να μ' αρέσει.
Όταν ο Κάλβιν μετακόμισε, δεν τον είδα. Μόνο το φορτηγό μετακομίσεων.
Οπότε, πήγα με μια πίτα για το καλωσόρισμα
κι άκουσα από μέσα στη διαπασών Τσάρλι Πάρκερ.
Και σκέφτηκα "Αυτή η οικογένεια έχει καλό γούστο".
Φαντάσου έκπληξη όταν άνοιξε την πόρτα ο μόνος λευκός σε πέντε τετράγωνα.
Τον είδες ποτέ να χορεύει;
Τον είδα μια φορά από το παράθυρο, ποτέ δεν σταμάτησα να τον πειράζω. Απλώς...
Ναι.
- Όλο ώμους και κεφάλι. - Απλώς έκλαψα από το γέλιο.
Θεέ μου.
Λοιπόν, θα μου εξηγήσεις γιατί χρειάζεσαι
ένα βιομηχανικό εργαστήριο στην κουζίνα;
Πρέπει να τελειώσω την έρευνά μας.
Δεν...
Δεν έχω πολύ χρόνο.
Είσαι έγκυος.
- Δεν μπορώ. - Μπορείς.
Δεν μπορώ.
Κανείς δεν μπορεί να το κάνει. Αλλά μετά προσαρμόζεσαι.
Νομίζεις ότι δεν μπορείς και το κάνεις ούτως ή άλλως.
Έτσι είναι η μητρότητα.
Γραφείο δρα Μέισον.
Δεσποινίς Ζοτ. Χαίρομαι που σας γνωρίζω κι επισήμως.
Μπορείτε να με λέτε Ελίζαμπεθ.
Θερμά συλλυπητήρια για την απώλειά σου.
Ο Έβανς ήταν καλός άνθρωπος. Καλός άνθρωπος και κωπηλάτης.
Έλα για κωπηλασία μ' εμάς όταν είσαι έτοιμη.
Δεν μπορείς σε τέτοια κατάσταση.
- Εξασκούμαι. - Θεέ μου.
Είναι κακό; Ο Κάλβιν έφτιαξε εργόμετρο.
Ναι, θα το περίμενα από εκείνον, απλώς...
Δεν έχω ξανακούσει κάποιον να εξασκείται επίτηδες.
Πόσο κωπηλατείς;
Περίπου 10.000 μέτρα τη μέρα.
Πάντα πίστευα ότι οι έγκυοι αναπτύσσουν αντοχή στον πόνο,
αλλά θα σε προετοιμάσει για τη γέννα.
Όλα καλά στον φάκελό σου.
Όμως, γιατί άργησες τόσο να έρθεις; Είσαι στο τελευταίο τρίμηνο.
Βασικά...
Απλώς, κατά μία έννοια ήλπιζα ότι θα τακτοποιούνταν μόνο του.
Δεσποινίς Ζοτ, έχεις κάποιον να σε στηρίζει;
Κανέναν φίλο ή συγγενή; Τη μητέρα σου;
Κάποιον;
Έχω έναν σκύλο.
Τα σκυλιά είναι καλή συντροφιά.
Και μια γειτόνισσα που είναι σχεδόν γνωστή μου.
Έναν σκύλο, μια γειτόνισσα, σχεδόν γνωστή, και ένα εργόμετρο.
Εξαιρετικά.
Μόλις μπορέσεις, θέλω να σε δω στο υπόστεγο σκαφών.
Μπορεί να πάρει καιρό. Ας πούμε έναν χρόνο.
Ψάχνω για δεύτερο κωπηλάτη
και μάλλον είσαι εσύ.
Στο μεταξύ, προσπάθησε να ξεκουραστείς και να κοιμηθείς.
Σύντομα ο ύπνος θα σου φαίνεται μακρινή ανάμνηση.
ΛΙΛΑΝΤ ΜΕΪΣΟΝ ΥΠΟΣΤΕΓΟ ΣΚΑΦΩΝ - ΣΕ ΕΝΑΝ ΧΡΟΝΟ
Με απολύετε. Για ποιον λόγο;
Νομίζω ότι ξέρετε.
Δεν έχω ιδέα.
Κυοφορείτε.
Ναι, είμαι έγκυος. Σωστά.
Κύριε Άστορ, έχει καθυστερήσει η αλληλογραφία αυτόν τον μήνα;
Λοιπόν, όχι.
Δεν έχω κάτι κολλητικό. Δεν έχω χολέρα. Κανείς δεν θα κολλήσει μωρό από μένα.
Ξέρετε ότι οι γυναίκες δεν συνεχίζουν όταν είναι έγκυοι.
Δεν είστε μόνο έγκυος, μα κι ανύπαντρη. Αυτό είναι επονείδιστο.
Η εγκυμοσύνη είναι κάτι φυσικό.
Έτσι ξεκινούν όλα τα ανθρώπινα όντα.
Μου εξηγεί τι είναι η εγκυμοσύνη;
- Ποια νομίζετε ότι είστε; - Μια γυναίκα.
Ένα γονιμοποιημένο ζυγωτό είναι 50% ωάριο και 50% σπέρμα.
Θα απολυόταν ένας άντρας σ' αυτήν την κατάσταση;
Θα ήταν δίκαιο. Σωστά;
Σε ποιον άντρα αναφέρεστε; Στον Έβανς;
Σε οποιονδήποτε. Αν μια ανύπαντρη μείνει έγκυος,
είναι ο άντρας που την αφήνει έγκυο υπεύθυνος και ως εκ τούτου θα απολυθεί;
- Θα απολύατε τον Κάλβιν; - Όχι βέβαια.
Τότε δεν έχετε λόγο να με απολύσετε.
Φυσικά κι έχω. Είσαι η γυναίκα. Εσύ γκαστρώθηκες.
Έχουμε κανόνες, δεσποινίς Ζοτ.
Όχι γι' αυτό. Διάβασα αναλυτικά το εγχειρίδιο υπαλλήλου.
Είναι άγραφος κανόνας.
Και γι' αυτό δεν είναι νομικά δεσμευτικός.
Ο Έβανς θα ντρεπόταν για εσάς αυτήν τη στιγμή.
Όχι. Όχι, δεν θα ντρεπόταν.
Ελίζαμπεθ.
Γεια. Σ' εσένα ερχόμουν.
Ήθελα να δανειστώ ένα τσεκούρι.
- Σοβαρολογείς; - Ναι.
Με περιορίζει η βαριοπούλα.
Δεν έχω τσεκούρι.
Εντάξει. Καληνύχτα.
Ερχόμουν να σου χτυπήσω την πόρτα.
Ο ρεπόρτερ έγραψε άλλο άρθρο.
"Τα μέλη του συμβουλίου ήταν φανερά άβολα,
καθώς η Χάριετ Σλόουν..." Εγώ είμαι αυτή,
"έδωσε στην αίθουσα μάθημα για τον συνταγματικό νόμο".
Ένιωσαν άβολα.
Αλήθεια, ακούγεται τρελό,
αλλά νιώθω ότι ο Κάλβιν βοήθησε να συμβεί.
- Τι εννοείς; - Πήγα στους Times.
Απαίτησα να γράψουν ένα άλλο άρθρο.
- Ο ρεπόρτερ αρνήθηκε. - Γιατί δεν λειτουργούν έτσι οι εφημερίδες.
Όμως, αν δεν είχα πάει εκεί, ο ρεπόρτερ δεν θα ερχόταν στο συμβούλιο
και δεν θα είχα άρθρο στους LA Times
για κάτι ρατσιστές που λένε πως ένας δρόμος βοηθά την κοινότητά μου.
Και πώς βοήθησε ο Κάλβιν;
Δεν ξέρω. Απλώς...
Τον ένιωσα μαζί μου στην αίθουσα.
Καληνύχτα.
Ελίζαμπεθ;
Ό,τι αποφεύγεις να νιώσεις...
πρέπει να αφήσεις τον εαυτό σου να το νιώσει.
THE CHEMISTRY OF FOODS ΤΟΥ ΤΖΕΪΜΣ ΜΠΕΛ
ΤΕΛΕΙΑ ΒΡΑΔΙΝΑ ΜΕ ΚΟΤΟΠΟΥΛΟ
ΘΑΥΜΑΣΙΟ ΚΙ ΕΥΚΟΛΟ ΨΗΤΟ ΚΟΤΟΠΟΥΛΟ
ΣΥΓΓΝΩΜΗ. Ο,ΤΙ ΚΙ ΑΝ ΕΚΑΝΑ, ΖΗΤΩ ΣΥΓΓΝΩΜΗ. ΚΑΛΒΙΝ
Τι μπορείς να πεις σε κάποιον που έχασε τα πάντα;
Και τότε βρήκα την απάντηση.
Αυτό που έλεγε ο Κάλβιν όταν κουραζόμασταν να τρέχουμε.
"Αυτή είναι η ομορφιά του τρεξίματος".
Όταν νομίζεις ότι δεν μπορείς να προχωρήσεις,
όταν είσαι θλιμμένος για τα χθες ή αβέβαιος για τα αύριο,
ο σκοπός σου είναι απλώς να είσαι εκεί, να βάζεις το ένα πόδι μπροστά από το άλλο.
Το ένα πόδι, το ένα πόδι, το ένα πόδι.
Μόνο αυτό πρέπει να σκεφτείς.
Το ένα πόδι. Το ένα πόδι.
Και μετά, είναι βέβαιο ότι θα βρεθείς στο σπίτι.
Υποτιτλισμός: Γκέλη Τόγια